### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 16. december 2020 har vedtaget Magistratens foranstående indstilling af 14. december 2020.

Godkendelse af vandtakster for Aarhus Vand 2021 samt ændring af [adresse] betalingsvedtægt.

### Resumé

Aarhus Vand har anmodet om legalitetsgodkendelse af vandtaksterne i 2021.

Samlet ønsker [adresse] at hæve vandtaksten med 2,19 kr. pr. m3 inkl. moms og afgifter. De faste bidrag for drikkevand og spildevand fastholdes på henholdsvis 550 og 500 kr. ekskl. moms.

[adresse] ønsker at hæve taksten for spildevand med 1,25 kr. pr. m3 ekskl. moms og at hæve taksten for drikkevandsforsyningen med 0,50 kr./m3.

Østre Landsret har 6. december 2019 afsagt dom om fastsættelse af Slagelse Kommunes vejafvandingsbidrag. Som konsekvens heraf ønsker Aarhus Vand, efter dialog med [adresse], at justere den hidtidige model for fastsættelsen af bidraget. Bidraget fastsættes herefter til 7% af selskabets anlægsudgifter til relevante ledningsanlæg m.v. Det kræver en ændring af betalingsvedtægten, som skal godkendes af Byrådet.

Den reducerede indtægt fra [adresse] vejbidrag er overført til den variable takstberegning og medfører en takststigning for borgere og virksomheder på 0,14 kr./m3.

### Indstilling

Det indstilles:

1) at Byrådet legalitetsgodkender Aarhus Vand A/S´ takster for 2021

2) at Byrådet godkender ændringen af betalingsvedtægten som anført.

### Sagens forløb

10-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-12-2020 Magistraten
Fremsendes til [adresse] med bemærkning, at Magistraten i mødet den 14. december 2020 anbefaler, at byrådet tiltræder Magistratsafdelingen for Teknik og Miljøs indstilling af 26. november 2020.
 16-12-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 16. december 2020 har vedtaget Magistratens foranstående indstilling af 14. december 2020.